text: Narko-fangst i Ribe
  21 april 2013 kl. 08.19
  Politi-patrulje fik øje på en gammel kending, som havde ulovlige stoffer i lommen.
  Betjentene var på Skt. Nikolaj Torv kort før klokken tre, da de så to nattevandrere. En af dem var en bekendt ung mand fra Ribes opland.
  Betjentene undersøgte hans lommer og fandt tre gram kokain og et gram amfetamin. Derefter kiggede de i mandens bil og fandt yderligere 48 gram amfetamin.
  Manden blev anholdt, og der bliver kørt en straffe-sag imod ham. Hans ledsager fik lov til at tage hjem.
  